stanford-oval/wikipedia huggingface dataset:
פינלנד באירוויזיון 2021
הערות שוליים

↑  🇫🇮 Finland: UMK 2021 Breaks Viewing Records
↑  🇫🇮 Finland to select their 2021 Eurovision entry on February 20
↑  Semi-final 2: The 10 songs qualified for the Grand Final
↑  Eurovision 2021 Results: Voting & Points
פולקה

| --- | --- |

איור מ-1848 המציג ריקוד פולקה כפרי
 מקורות סגנוניים:  פולק צ'כי
 מקורות תרבותיים:  תחילת עד אמצע המאה ה-19, ממלכת בוהמיה והאימפריה האוסטרית
 נגזרות:  נורטנו, טנגו ברזילאי, ביגאין
 סצינות אזוריות
 פרגוואי, סלובניה
פולקה (בצ'כית: Polka) היא ריקוד וז'אנר מוזיקלי שמוצאו בבוהמיה (בתחומי צ'כיה של ימינו). הריקוד הופיע לראשונה בשנות השלושים של המאה ה-19. מקור השם בשפה הצ'כית בה "פולקה" פירושו "חצי", זאת עקב הצעדים הקטנים המאפיינים ריקוד זה, המכונים "חצי צעד".
הריקוד העממי התפרסם מאוד והגיע במהרה לסלונים של אירופה המערבית ולאמריקה בהופכו מריקוד עם לריקוד סלוני. הריקוד שולב גם ביצירות מוזיקה קלאסית כגון על ידי סמטנה באופרה שלו "הכלה המכורה".
מבחינה מוזיקלית לפולקה יש משקל זוגי וטמפו מהיר. קיימת גם פולקה-מזורקה שבה המשקל הוא משולש עם דגש על התו השלישי.
היסטוריה

השם "פולקה", מקורו בשפה הפולינית במילה "Pulka" שפירושה חצי, כאשר הכוונה לצעדים הקטנים ("חצאי צעדים") של הריקוד. יש הטוענים שמקור השם הוא בקצב - בטמפו של הריקוד שהוא קצב של חצי - 2/4. סברה פחות מקובלת על החוקרים היא שמקור השם במילה "פולנייה" (אשה ממוצא פולני) בשפה הצ'כית, זאת במטרה לנכס את הפולקה למורשת התרבותית הפולנית.
המצאת הריקוד מיוחסת לרקדנית עממית בוהמית בשם אנה סלזקובה - Anna Slezakova, בשנת 1830, בבוהמיה. מורה וחוקר המוזיקה יוסף נרודה - Josef Neruda, ראה ושמע את הרקדנית, רשם את התווים והחל מלמד את תלמידיו את צעדי הריקוד. חוקרים אחרים שוללים סיפור זה וטוענים שמקור הפולקה הוא בריקוד עממי כפרי בבוהמיה. בכל אופן, הריקוד זכה להצלחה גדולה וכבר בשנת 1835 הופיע במועדוני הריקודים בעיר פראג וב-1839 בעיר הבירה וינה. שנה לאחר מכן, ב-1840, הוא הפך לריקוד האופנתי ביותר בפריס ובלונדון ובשנת 1844 הופיע בארצות הברית. הפופולריות של הריקוד הייתה כה גדולה, עד כי אותה תקופה כונתה "תקופת הפולקומניה".
בהדרגה, לקראת סוף המאה ה-19, הפופולריות של הריקוד החלה שוקעת. תהילתה של הפולקה עלתה שוב במאה ה-20, בייחוד עקב גל המהגרים שזרמו ממזרח אירופה, בייחוד מפולין, לארצות הברית ולדרום אמריקה.
הפולקה במוזיקה הקלאסית

החל ממחצית השנייה של המאה ה-19, מספר מלחינים השתמשו בקטעי פולקה ביצירותיהם. באופן כללי, הפולקה במוזיקה הקלאסית, מורכבת מפתיחה של מספר צלילים מהירים ולאחריהם, שני נושאים מוזיקליים ברצף, במקצב הפולקה. בהמשך, מופיע טריו המורכב אף הוא משני נושאים ברצף ולבסוף, חזרה על שני הנושאים הראשונים.
המלחין בדז'יך סמטנה השתמש בפולקה במערכה הראשונה של האופרה "הכלה המכורה". גם אנטונין דבוז'אק השתמש בקטעי פולקה בחלק מיצירותיו (למשל בסוויטה הצ'כית אופוס 39). מלחיני הואלסים המפורסמים של וינה, משפחת שטראוס, חיברו גם פולקות רבות, במקצב המקורי שלהם של 2/4 אך גם במקצב של 3/4. ביניהן, הפולקה המפורסמת של יוהאן שטראוס הבן - טריץ'-טרץ' פולקה (אנ'). במחצית הראשונה של המאה ה-20, אנו יכולים למצוא עדיין פולקות ביצירותיהם של סטרבינסקי (ב-"פולקה לפיל צעיר") ושוסטקוביץ'.
הפולקה בארצות הברית

הפולקה הגיעה לארצות הברית עם גלי ההגירה ממזרח אירופה בתחילת המאה ה-20. להקות הפולקה הראשונות החלו להופיע כבר בשנות ה-20 של המאה, בייחוד בעיר קליבלנד שהפכה למרכז מוזיקת הפולקה בארצות הברית.
למרות מוצאה הצ'כי, הפולקה אומצה על ידי קהילות מהגרים רבות בארצות הברית ובייחוד על ידי המהגרים מפולין, אשר החלו לראות בריקוד ובמוזיקת הפולקה חלק מהמורשת התרבותית שלהם. בעיר שיקגו הוקמה "האגודה הבינלאומית לפולקה" כחלק ממאמץ שמירת מורשת תרבותית זו. אך גם קהילות אחרות אימצו את הפולקה כחלק מתרבותן. כך נוצרו גם תת-סוגים שונים ורבים של פולקה כגון פולקה סלובקית, פולקה נורווגית, פולקה-מזורקה ועוד. באזורים שונים של ארצות הברית נוצרו תת-סוגי פולקה אזוריים כמו פולקה-שיקגו, פולקה טקסס ועוד. פסטיבלי ותחרויות פולקה נערכו במקומות רבים בארצות הברית.
בשנת 1985, החלו בחלוקת פרס גראמי למבצעי ואלבומי פולקה. הזוכה הראשון היה פרנקי ינקוביץ' (Frankie Yancovic) אשר הוכתר באותה שנה גם כ-"מלך הפולקה" (במשך השנים היו מבצעי פולקה נוספים שקיבלו את אותו תואר). אחד מעשרת שיאני פרסי גראמי עד ימינו, הוא ג'מי סטור (Jimmy Sturr) אשר אלבומי הפולקה שלו זכו ב-18 פרסי גראמי. בשנת 2009, בוטל פרס גראמי למוזיקת פולקה ומאז, הפופולריות של סוגת מוזיקה זו הלכה ושקעה. אך גם היום, עדיין קיימים מבצעי פולקה בודדים, בעיקר בקליבלנד ובטקסס. בטקסס גם קיים המוזיאון למוזיקת פולקה - Texas Polka Music museum.
ראו גם

Säkkijärven polkka
Ievan polkka
לקריאה נוספת

אנציקלופדיה למוזיקה, ישראל שליטא, 1965, עמוד 677
Polka Kings: does polka music really come from Poland? - M. Kepa - www.culture.pl/article/polka-kings-does-polka-music-really-come-from-poland (באנגלית)
פולק פסיכדלי

| --- | --- |
להקת הפולק הפסיכדלי הבריטית The Incredible String Band
להקת הפולק הפסיכדלי הבריטית The Incredible String Band
 מקורות סגנוניים:  פולק, פסיכדליה
 מקורות תרבותיים:  אמצע שנות השישים, ארצות הברית
 מוצא:  ארצות הברית 
 תת-סוגות
 פריק פולק
 נושאים קרובים
 אנטי-פולק, אינדי פולק, נאו-פסיכדליה, פופ פסיכדלי, רוק פסיכדלי, מוזיקת נשמה פסיכדלית
 
פולק פסיכדלי (הידוע גם כאסיד פולק או פריק פולק) הוא צורה של פסיכדליה שמקורה בשנות ה-60 של המאה ה-20. בנוסף לאלמנטים הרווחים במוזיקה פסיכדלית, הסגנון שומר על שימוש מרכזי בכלי נגינה אקוסטיים, כנהוג בפולק.
היסטוריה > שנות ה-60

חברי ההרכב הניו יורקי The Holy Modal Rounders הם כנראה הראשונים לעשות שימוש במושג "פסיכדלי" בהקשר מוזיקלי, בהתייחסם לביצוע שלהם לשיר בלוז שביצע קודם להם המוזיקאי לדבלי. גיטריסט הפולק ג'ון פאהי הקליט מספר שירים בשנות ה-60 המוקדמות, אשר בהם התנסה בטכניקות הקלטה לא שגרתיות, דוגמת ניגון סליל ההקלטה לאחור וליווי אינסטרומנטלי חדשני. שירו The Great San Bernardino Birthday Party בישר על אלמנטים של פסיכדליה, עם אלתורים מחוצפים וכיווני גיטרה חריגים. שירים אחרים שיצאו באותו אלבום עשו גם הם שימוש בדיסוננסים שהחריגו אותם מהנורמה הפולקית. ב-1967, הופיע פאהי עם להקת הרוק הפסיכדלי Red Krayola בפסטיבל פולק בברקלי. ההופעה הוקלטה ופורסמה כאלבום "Live 1967", והשוותה לבוטלגים הראשונים של הוולווט אנדרגאונד ולחלקים מיצירותיהם של פינק פלויד משנות ה-60 המאוחרות.
עבודתו המוקדמת של גיטריסט הפולק סאנדי בול איגדה אלמנטים של פולק, ג'אז ומודוסים בסגנון ערבי. אלבומו Fantasias for Guitar and Banjo, שיצא ב-1963, יכול להחשב לאחד מתקליטי הפסיכדליה הראשונים. גם באלבומים מאוחרים יותר שלו, שהכילו טכניקות הקלטה ניסיוניות ואלתור רב, קיימים אלמנטים פסיכדליים.
כמה וכמה מוזיקאים שנעשו מזוהים עם רוק פסיכדלי החלו את דרכם המוזיקלית כאמני פולק, ובניהם חברי הגרייטפול דד, ג'פרסון איירפליין, הבירדס ולאב . The Serpent Power הייתה להקת רוק פסיכדלי עם השפעה חזקה של פולק. הבירדס הייתה להקת הפולק רוק האמריקאית החשובה ביותר אשר שילבה פסיכדליה בסגנונה.
בממלכה המאוחדת, בין אמני פולק שבלטו במיוחד היה מארק בולאן, שהצמד טירנוזאורוס רקס שבו היה חבר עשה שימוש בפעולי הקלטה ובליווי אינסטרומנטלי בלתי רגיל. אמנים בולטים אחרים היו הסקוטי דונובן, ששילב ביצירתו השפעות של אמריקאים דוגמת בוב דילן, והIncredible String Band, אשר יצרו מוזיקה אקוסטית שהושפעה השפעות מזרחיות וימי ביניימיות. בשנות ה-60 המאוחרות ובשנות ה-70 המוקדמות, אמני סולו כסיד בארט וניק דרייק החלו לשלב השפעות פסיכדליות עם פולק, למשל באלבום The Madcap Laughs של בארט ובFive Leaves Left של דרייק.
היסטוריה > שנות ה-70

באמצע שנות השבעים הפסיכדליה החלה להפוך לאופנתית פחות, ורבות מלהקות הפולק שטרם עברו לכיווני יצירה אחרים התפרקו. בבריטניה, החלו להקות פולק לעבור למוזיקה המבוססת על כלי נגינה חשמליים, ובניהן הצמד האקוסטי טירנוזאורוס רקס, אשר הפך להרכב החשמלי T.Rex. היה זה המשכו של תהליך אשר במהלכו תת-הז'אנר פולק מתקדם החל להשפיע באופן ניכר על מוזיקת הרוק מהזרם המרכזי.
היסטוריה > שנות ה-90 ועד ימינו

אמני פולק מחתרתיים ועצמאיים בשנות ה-90 המאוחרות הובילו לתחיית הפולק הפסיכדלי, עם תנועת ה-New Weird America. כמו כן, אלבומיהם המוקדמים של Animal Collective מזוהים מאוד עם פריק פולק, וכך גם שיתוף הפעולה שלהם עם אמנית הפולק הבריטית הוותיקה ושתי בניאן, ועם פרויקטים של המוזיקאי פיל אלברום, המשלבים אלמנטים נטורליסטיים עם לו-פיי ופסיכדליה. שני האמנים קיבלו חשיפה משמעותית בסצנת האינדי, בעקבות ביקורות מהללות באתר הביקורות פיצ'פורק. במהרה, אמנים אחרים החלו להתנסות במסגרת הז'אנר, ובניהם Grizzly Bear, דבנדרה בנהארט, הזמר-היוצר הברזילאי רודריגו אמרנטה, הזמר-היוצר האנגלי בן הווארד והמוזיקאית האמריקאית Grouper.
פריק פולק

המונח פריק פולק משמש כנרדפת לפולק פסיכדלי, או כתיאור של תת-ז'אנר שלו, שמערב סאונד אקוסטי, מילים שירים פסטורליות, ואסתטיקה נאו-היפית.
הזמרת-היוצרת האנגלית ושתי בניאן תויגה כ"סנדקית הפריק פולק" בשל היותה מקור השראה למגוון התנסויות חדשות בפולק. השפעות משמעותיות נוספות על אמני פריק פולק מאוחרים הגיעו מלינדה פרהקס, אן בריגס, קרן דלטון, שירלי קולינס, אנימל קולקטיב, הIncredible String Band, והלהקה האמריקאית Pearls Before Swine. הזמר-היוצר האמריקאי דבנדרה נהיה לאחד ממובילי הפריק פולק של שנות האלפיים, לצד ג'ואנה ניוסם.
ראו גם

פולק רוק
אנטי-פולק
ניל יאנג
מוזיקת פולק
| --- | --- |
בקרת זהויות :  NLI: 987007414124605171  LCCN: sh2015002120 
מוזיקאי הפולק הפסיכדלי הסקוטי דונובן, בשנת 1965
פנצ'טנטרה

פנצ'טנטרה (Pañcatantra, בסנסקריט: पञ्चतन्त्र; ידוע גם ככַּלִילָה ודִימְנָה או משלי בידבה (Bidpai)) הוא חיבור הודי עתיק שנכתב בסנסקריט ובו משלי חיות. הספר נכתב על ידי פילוסוף הודי בשם בידבה, במטרה להנחות נסיכים ושליטים בענייני שלטון וללמד אותם איך לנהל בצורה נבונה את המדינה ואת אורח חיי האדם.
החיבור נקרא לעיתים "כלילה ודימנה", צירוף שמותיהם של שני תנים - כלילה ודימנה. על פי המשל המופיע בספר, כלילה ודימנה היו יועציו של האריה, מלך החיות. יום אחד שמע האריה בעל חיים בוכה. התנים בדקו זאת ומצאו שבעל החיים שבוכה הוא שור. הם החליטו לשדך בין האריה לשור, וכך היה, אלא שכלילה ודימנה קינאו בחברות שלהם והחליטו לסכסך ביניהם. עומק הסכסוך היה כזה שהאריה והשור נלחמו זה נגד זה מתוך מחשבה שהאחד רוצה להרוג את השני.
תולדות הספר

מלך פרס שלח אנשים שיעתיקו את הספר לפרסית, ומהפרסית העתיקה תרגם אותו אבן אל-מוקפע לערבית. ספר זה שימש את האחים הטהורים כדי לתת דוגמאות לאחריות מוסרית הדדית. במאה ה-8 הגיע הספר לאירופה.
הספר תורגם לעברית לראשונה בימי הביניים על ידי רבי יואל (שרידים מתרגום זה נדפסו על ידי יוסף דרנבורג בפריז בשנת 1881). בהמשך הוא תורגם מחדש על ידי אברהם אלמאליח והופיע בהוצאת דביר בשנת 1926.
הספר מוזכר בשמו "כתאב כלילה ודמנה" בספרות הגאונים בהקשר לספרות היהודית המוכרת בשם משלות שועלים. כך בנספחים לאגרת רב שרירא גאון מובא שיש בו "מוסרין ודברי חכמה ומליצה בכלל משלים שלחיות".
הקדמות

לספר חוברו 4 הקדמות:
ההקדמה הראשונה: והיא נקראת : "באב בורזוויה", והיא ההקדמה הצמודה לספר עצמו, וחוברה במאה השישית ומי שחיבר אותה היה איש בשם "בורזווויה", שהוא הרופא המלכותי של "אנושרוואן" מלך פרס, והוא תרגם את הספר מהודית-סנסקריט, לפהלווית-פרסית, והוסיף לספר המתורגם הקדמה שבה בורזוויה מדבר על עצמו: כיצד נסע להודו, מה הבעיות שנתקל בהן בדרך ובהודו, ומה הוא עשה על מנת להשיג את הספר "פנצ'טנטרה". ההקדמה הזו היא אורגינאלית כי היא מצויה בתרגום לאראמית, שהיה לפני התרגום לערבית. יש הטוענים, שמי שחיבר את ההקדמה הזו היה "בוזורג'מהר" סופר פרסי, כי הוא חתום עליה.
ההקדמה השנייה: נכתבה במאה השמינית, על ידי אבן אל-מוקאפאע, סופר פרסי שידוע כסופר בשפה הערבית, והוא תרגם את הספר מפרסית לערבית והוא תרגם בנוסף לספר את ההקדמה של "ברזוויה", והוסיף עוד הקדמה משלו, שנקראת: "באב ערד אלכיתאב" (כלומר: הפרק שמציג את הספר), או "באב ע'רד אלכיתאב" (כלומר: הפרק שמתאר את מטרת הספר), ובהקדמה זו אבן אלמוקאפאע דיבר על תוכן הספר הזה, ועל הרובד הגלוי והרובד הסמוי, והוא הדגיש את שכוונת הספר היא לא רק הצגת משלי בעלי חיים, שזהו הרובד הגלוי, אלא הוא מתכוון ללמד לקחים ומוסר השכל ממה שנאמר מפיהם של אותם בעלי חיים, וזהו הרובד הסמוי, החשוב ביותר. בהקדמה זו מדובר בדילמות המיוצגות על ידי בעלי חיים ושאילות בענייני החצר המלכותי, ואיך אפשר להתקדם שם מבחינה פוליטית. ישנם משלים רבים שאפשר ללמוד מהם על ידי התעמקות במשמעויות, כך שאם האדם לא מתעמק באמת הוא לא יבין כלום.
ההקדמה השלישית: נקראת "באב בעת'ת ברזוויה אלא בילאד אלהינד" (כלומר הפרק על שליחתו של ברזוויה להודו), סביר להניח שהקדמה זו הצטרפה לספר, לכל המאוחר במאה ה-12. מי שכתב אותה ידע על קיום ההקדמה הראשונה, כי היו בה דברים שחוברו לכבוד "ברזוויה" עקב ההקדמה הראשונה. ההקדמה הזו מפרטת את נסיבות הבאת הספר מהודו לפרס, כי זה עניין שסקרן את האנשים במאה ה-8, אחרי שתורגם הספר לערבית, וכן בהקדמה הראשונה "ברזוויה" לא התייחס כל כך לתיאור הנסיבות שגרמו להסתכן בהבאת הספר. בהקדמה הזו תואר איך המלך הסאסאני אנושרוואן התעניין להשתלם בידע ההודי הטמון בתוך הספר הזה, והוא שלח את ברזוויה להביא את הספר.
ההקדמה הרביעית: היא נקראת "באב מוקאדימאת אלקיתאב" (כלומר: פרק השער של הספר). בהקדמה הזו נותנים הסבר על סיפור המסגרת של הספר, כך שמגדירים את "דבשלים" ואת "ביידבא" ואיך שביידבא חיבר את הספר אחרי שדבשלים המלך רצה להוציא אותו להורג ובסוף הוא התחרט, מרוב הדברים ששמע על חוכמתו של "ביידבא". ההקדמה הזו נכתבה עקב הסקרנות שעלתה אצל הקוראים על הסיבה לכתיבת הספר המקורי "פנצ'טנטרה".
מחקר

לגבי ההקדמה השלישית, עלה לדיון האם היא באמת חוברה במאה ה-12, כי בתרגום הארמי, שהיה כמעט באותה תקופה של התרגום הפרסי, היא אינה קיימת. גם בתרגום של אבן אלמוקפאע לערבית ההקדמה הזו הופיעה רק במאה ה-13 ולא באותה תקופה בה נכתבה ההקדמה של אבן אלמוקאפאע. בתרגום של יוהאן מקאפואה (סופר יהודי שהתנצר), שתרגם את התרגום של רבי יואל מעברית ללטינית, מוצאים את ההקדמה השלישית חבורה לספר של יוהאן מקאפואה, וזה מעיד על כך שהקדמה זו הייתה כבר אצל רבי יואל, כי היא נמצאת בתרגום ללטינית שתורגם מהגרסה הערבית של הספר.
תרגומים עבריים

Deux versions hébraïques du livre de Kalîlâh et Dimnâh: la première accompagnée d’une traduction française, publiées d’après les manuscrits de Paris et d’Oxford par Joseph Derenbourg, Paris: P. Vieweg, 1881. (Fragment d’une traduction hébraïque du livre de Kalîlâh et Dimnah / attribuée a un certain R. Joël. Le commencement du livre de Kelîlâh et Dimnâh / traduit de l’arabe en hëbreu par R. Jacob ben Elazar)
ספורי כלילה ודמנה; מאת בידבה הפילוסוף ההודי; תֻּרגמו מערבית בידי אברהם אלמאליח, עם מבוא מאת המתרגם, תל אביב: דביר, תרפ"ז 1926. (מהדורה ב: תש"י 1950)
סיפורי כלילה ודימנה; מאת הפילוסוף ההודי בידבה; נוסח עברי חדש: עירית שילה, תל אביב: דביר, תשנ"ב 1992.
ראו גם

סיפור עם
סיפורים מלמדים
הערות שוליים

↑  שו"ת הגאונים הרכבי, סימן שסב.
| --- | --- |
בקרת זהויות :  NLI: 987007266376305171  BIBSYS: 90765344  BNE: XX3988542  BnF: cb120115008 (data)  GND: 4252628-0  LCCN: n82004995  SUDOC: 028238206  VcBA: 492/5560  VIAF: 195070997   WorldCat (עם VIAF): 195070997
פטי דיוק

| --- | --- |

פטי דיוק בתוכנית "המופע של פטי דיוק", 1965
 לידה:  14 בדצמבר 1946 אלמהארסט, קווינס, ניו יורק
 פטירה:  29 במרץ 2016 (בגיל 69) איידהו
 מקום קבורה:  North Acton Cemetery 
 שם לידה:  Anna Maria Duke 
 סוגה מועדפת:  מוזיקת פופ, פופ רוק 
 מדינה:  ארצות הברית 
 תקופת הפעילות:  1956–2016 (כ־60 שנה)
 בן או בת זוג:  הארי פאלק (1965–1969)  ג'ון אוסטין (1972–1985) 
 צאצאים:  שון אסטין, מקנזי אסטין 
 פרסים והוקרה:  פרס אוסקר פרס גלובוס הזהב,  שלושה פרסי אמי
 פרופיל ב-IMDb
 
אנה מרי "פטי" דיוק (באנגלית: Anna Marie "Patty" Duke; ‏14 בדצמבר 1946 – 29 במרץ 2016) הייתה שחקנית קולנוע, טלוויזיה ותיאטרון אמריקאית. דיוק הייתה לאחת הכוכבות הגדולות ביותר בטלוויזיה האמריקאית בשנות ה-60 וה-70.
זכתה בשלושה פרסי אמי, פרס גלובוס הזהב ופרס אוסקר לשחקנית המשנה הטובה ביותר לשנת 1962 על הופעתה בתפקיד הלן קלר בסרט "עושת הנפלאות".
ביוגרפיה

דיוק נולדה בתור אנה מארי בשכונת אלמהארסט שברובע קווינס, ניו יורק לפרנסיס, קופאית ולג'ון פטריק דיוק, נהג מונית.
היא ואחיה ריימונד דיוק חוו ילדות קשה, מאחר שאביה היה אלכוהוליסט ואמה סבלה מדיכאון.
כאשר הייתה בת 6 עזב אביה את ביתם, ובגיל 8 העבירה אמה של דיוק את האחריות עליה לג'ון ולאתל רוס, שזיהו את הפוטנציאל העצום שטמון בה והפכו למנהליה האישיים.
לאחר שהועברה לחזקתם שינו בני הזוג רוס את שמה לפטי דיוק.
באוטוביוגרפיה שהוציאה לאור בשנת 1990 "קראו לי אנה", חשפה דיוק פרטים מזוויעים אודות התעללות וניצול אשר עברה בידי מנהליה בתור ילדה כוכבת.
קריירת משחק > קולנוע

החלה את דרכה המקצועית כשחקנית בפרסומות ובדרמה של ג'ון קרומוול "האלילה" בתפקיד הילדה אמילי אן פטלקנר לצידם של קים סטנלי ולויד ברידג'ס.
בשנת 1960 זכתה דיוק כנערה לכבוד רב ובפרס התיאטרון העולמי על תפקידה בתור הסופרת הלן קלר במחזה "עושת הנפלאות". כשנתיים לאחר מכן עשתה דיוק בת ה-16 היסטוריה כאשר זכתה בפרס אוסקר לשחקנית המשנה הטובה ביותר על הופעתה בתפקיד בעיבוד הקולנועי המרשים שביים ארתור פן. דיוק הייתה לשחקנית הצעירה ביותר שזכתה בפרס האוסקר עד לזכייתה של טייטום אוניל.
ב-1967 הופיעה בדרמה של הבמאי הבריטי מארק רובסון "עמק הבובות", המבוסס על סיפרה רב המכר של ז'קלין סוזן, בתפקיד הזמרת הצעירה והמוכשרת נילי או'הארה.
דיוק זכתה בפרס גלובוס הזהב לשחקנית הטובה ביותר בתפקיד קומי/ מוזיקלי בשנת 1969 על הופעתה בסרט "אני, נטלי" בתפקיד הצעירה נטלי מילר הנלחמת לעצמאותה.
לאחר מכן התפרסמה כשחקנית קולנוע במספר דל מאוד של סרטים כבראשם מותחן האימה "את כמו אמא שלי" בתפקיד פרנצ'סקה קינסולבין, סרט האסונות "הנחיל" והקומדיה "חתומים בנשיקה"
קריירת משחק > טלוויזיה

זמן קצר לאחר זכייתה באוסקר קיבלה דיוק תוכנית טלוויזיה על שמה בערוץ ABC "המופע של פטי דיוק".
בסדרה הופיעה דיוק בתפקיד המתבגרת פטי ליין במשך שלוש שנים שבמהלכן הייתה מועמדת לפרס אמי ולפרס גלובוס הזהב לכוכבת הטלוויזיה הטובה ביותר.
דיוק זכתה בפרס אמי ב-1970 על הופעתה בהפקת הטלוויזיה "צ'ארלי המתוק שלי" בה שיחקה את הצעירה ההריונית מרליין צ'יימברס.
דיוק זכתה לקראת סוף שנות ה-70 בשני פרסי אמי נוספים על תפקידיה בעיבוד הטלוויזיוני למחזה עושת הנפלאות בתור המחנכת אן סאליבן ובמיני סדרה "הקפטנים והמלכים".
ב-1999 הייתה דיוק מועמדת בפעם העשירית לפרס אמי על הופעות האורח שעשתה עבור סדרת הדרמה "מגע של מלאכים"
חיים אישיים

לצורך בריחתה מחייה האישיים המורכבים נישאה דיוק בגיל צעיר לבעלה הראשון, הבמאי הארי פאלק שהיה מבוגר ממנה ב-13 שנה.
לאחר תקופה קשה בה סבלה ממצבי רוח התמכרה דיוק לאלכוהול ולכדורים ולבסוף התגרשה בשנת 1970.
כאשר הייתה בהריון מהרומן הקצר שלה עם השחקן והמוזיקאי דזי ארנז ג'וניור נישאה דיוק לתקופה של שבועיים לאיש המכירות מייקל טל.
בשנת 1971 ילדה דיוק את בנה הבכור כוכב "טרילוגיית שר הטבעות" שון אסטין.
ב-1972 התחתנה דיוק עם השחקן מועמד פרס האוסקר ג'ון אסטין והביאה איתו לעולם בן נוסף, השחקן מקנזי אסטין.
לאחר שורה של ניסיונות התאבדות והתמכרויות אובחנה דיוק בגיל 36 כבעלת הפרעה דו-קוטבית.
דיוק ואסטין התגרשו בשנת 1985 לאחר שנים של שיתוף פעולה מקצועי.
משנת 1986 ועד מותה הייתה נשואה דיוק לבעלה הרביעי איש הצבא מייקל פירס איתו אימצה ילד אחד.
בשנת 2004 זכתה דיוק לכוכב על שמה בשדרת הכוכבים של הוליווד.
דיוק נפטרה בבוקר של 29 במרץ 2016.
פילמוגרפיה > קולנוע

חופשת מוזיקת הקאנטרי (1958)
האלילה (1958)
אדון הטרור (1959)
יום נישואין שמח (1959)
עושת הנפלאות (1962)
ביילי (1965)
החולם בהקיץ (1966)
עמק הבובות (1967)
אני, נטלי (1969)
את כמו אמא שלי (1972)
הנחיל (1978)
על ידי עיצוב (1982)
וילי ומילי (1986)
חתומים בנשיקה (1992)
גדול מהשמיים (2005)
ארבעת ילדיו של טנדר וולש (2008)
אהבה מדהימה (2012)
כוח האוויר (2018)
פילמוגרפיה > טלוויזיה

קיטי פויל (1958)
היום הבהיר ביותר (1959-1958)
בן קייסי (1962)
ארץ רחבה (1963)
המופע של פטי דיוק (1963–1966)
הוורג'ינאי (1967)
צ'ארלי המתוק שלי (1970) - סרט טלוויזיה
הקפטנים והמלכים (1976)
עושת הנפלאות (1979) - סרט טלוויזיה
ג'ורג' וושינגטון (1984)
אמיטוויל 4: בריחות רעות (1989) - סרט טלוויזיה
תתקשרי אליי אנה (1990) - סרט טלוויזיה
זכרי תמיד שאני אוהב אותך (1990) - סרט טלוויזיה
זרים מוחלטים (1991) - סרט טלוויזיה
רוצח בקרב חברים (1992) - סרט טלוויזיה
משפחה של זרים (1993) - סרט טלוויזיה
זעקות מהלב (1994) - סרט טלוויזיה
מגע של מלאכים (1998)
עונה בשביל חלומות (1999) - סרט טלוויזיה
נס על ההר: סיפורה של משפחת קינקייד (2000) - סרט טלוויזיה
חוקים שבלב (2001)
שנים ראשונות (2001)
מגע של מלאכים (2003)
המשפט של איימי (2004)
רצח ללא הרשעה (2004) - סרט טלוויזיה
להתאהב בשכנה ממול (2006) - סרט טלוויזיה
אהבה מוצאת בית (2009) - סרט טלוויזיה
המגוננת (2011)
הוואי חמש-אפס (2011)
גדולה מהחיים (2012)
Glee‏ (2013)
ליב ומאדי (2015)
פטי דיוק, 1959
פונקציה ממשית

פונקציה ממשית היא פונקציה שהטווח שלה הוא קבוצת המספרים הממשיים. לעיתים קרובות דורשים גם שתחום ההגדרה שלה יהיה המספרים הממשיים.
תכונות

תורת הפונקציות הממשיות קרויה אנליזה ממשית, והיא כוללת את החשבון הדיפרנציאלי והאינטגרלי. תכונות מרכזיות של פונקציות הנחקרות בתורה זו כוללות חסימות, מונוטוניות, רציפות, גזירות ואנליטיות.
האנליזה הממשית מכירה במשפחות של פונקציות ממשיות. אם I הוא קטע ממשי, מסמנים ב- D^{n}(I) את מרחב הפונקציות הממשיות המוגדרות על I, וגזירות n פעמים; וב- C^{n}(I) את מרחב הפונקציות הממשיות המוגדרות על I, וגזירות n פעמים כך שהנגזרת ה-n-ית רציפה. הגדרה דומה אפשרית גם כאשר מדובר בהתנהגות בנקודה (כאשר הפונקציות מוגדרות בסביבה פתוחה שלה). המרחבים מקוננים זה בזה:  C^{\infty }\subset \cdots \subset C^{2}\subset D^{2}\subset C^{1}\subset D^{1}\subset C^{0}, כאשר  C^{\infty } הוא מרחב הפונקציות הגזירות אינסוף פעמים (אלו נקראות פונקציות חלקות).
דוגמאות

פולינומים כגון  f(x)=x^{2}.
סינוס:  f(x)=\sin x.
f(x)=e^{x}, פונקציית האקספוננט רציפה וגזירה אינסוף פעמים בכל הישר הממשי, בפרט  {\frac {\mathrm {d} }{\mathrm {d} x}}f(x)={\frac {\mathrm {d} }{\mathrm {d} x}}e^{x}=e^{x}.
הפונקציה  f(x)=1/x^{2} מוגדרת בכל מקום בישר הממשי פרט ל- x=0. הפונקציה איננה חסומה בכל סביבה מנוקבת של נקודה זו.
פונקציית דיריכלה.
פונקציה מחזורית

דוגמה לפונקציה מחזורית עם מחזור יסודי P
במתמטיקה, פונקציה מחזורית היא פונקציה אשר הערכים שהיא מקבלת חוזרים על עצמם כאשר מוסיפים למשתנה הבלתי תלוי שלה גורם קבוע, כלומר,  \ f(x+T)=f(x) לכל  \ x, עבור קבוע  \ T (שונה מאפס) מתאים. גורם קבוע זה קרוי מחזור. המחזור החיובי הקטן ביותר של הפונקציה, אם קיים, נקרא המחזור היסודי.
בין הדוגמאות הבולטות: הפונקציות הטריגונומטריות סינוס וקוסינוס (בעלות מחזור  \ 2\pi ), ופונקציית הטנגנס, שמחזורה פאי. בפונקציות מחזוריות, ממשיות בעיקר, עוסקת אנליזת פורייה.
הגדרה

פונקציה ממשית או מרוכבת  \ f היא מחזורית, אם קיים קבוע  \ T\neq 0 כך שלכל  \ x (ממשי או מרוכב, בהתאמה), מתקיים  \,f(x)=f(x+T). כל קבוע  \ T כזה נקרא מחזור של הפונקציה. אוסף המחזורים הוא תת חבורה של השדה (הממשי או המרוכב, בהתאמה). המקרה שבו חבורת המחזורים אינה דיסקרטית הוא מקרה פתולוגי, המתאפשר רק כאשר הפונקציה קבועה, או אינה אנליטית.
במקרה הממשי, אם חבורת המחזורים דיסקרטית אז היא ציקלית, בעלת יוצר יחיד, שהוא המחזור בעל הערך המוחלט החיובי הקטן ביותר. מספר זה הוא המחזור של הפונקציה, וכל מחזור אחר מהווה כפולה שלמה שלו. גם במקרה המרוכב ייתכן שחבורת המחזורים ציקלית, ואז משתמשים באותה טרמינולוגיה.
במקרה המרוכב יכולה חבורת המחזורים להיות בעלת שני יוצרים (למשל, כאשר הפונקציה מקיימת את הזהות  \ f(z+1)=f(z+i)=f(z)). פונקציות מרוכבות בעלות שני מחזורים נקראות פונקציות אליפטיות.
באופן כללי יותר, פונקציה  \ f:G\rightarrow X מחבורה G לקבוצה X היא מחזורית מימין, אם קיים  \ 1\neq a\in G כך ש-  \ f(ga)=f(g). האוסף A של מחזורים-מימין (כלומר, האיברים  \ a\in G המקיימים את התנאי  \ f(ga)=f(g) לכל g) הוא תת חבורה של G, והפונקציה  \ f מוגדרת על מרחב הקוסטים  \ G/A (לפי הנוסחה  \ f(gA)=f(g)). פונקציה כזו נקראת בדרך-כלל אינווריאנטית תחת פעולת A (או A-אינווריאנטית). פונקציה שהיא אינווריאנטית גם מימין וגם משמאל נקראת דו-אינווריאנטית. בתנאים מסוימים, אוסף הפונקציות האלה מהווה אלגברת הקה.
דוגמאות

הדוגמאות המוכרות ביותר, ובמובן מסוים הטבעיות ביותר הן הפונקציות הטריגונומטריות:  \ \sin(x),\cos(x),\tan(x), כאשר ל- \ \sin(x),\cos(x) מחזור של  \ 2\pi , ול- \ \tan(x) מחזור של  \ \pi .
פונקציית האקספוננט  \,f(z)=e^{z} היא פונקציה מרוכבת בעלת מחזור  \,2\pi i. כפונקציה ממשית, פונקציית האקספוננט אינה מחזורית (היא מונוטונית עולה).
פונקציית דיריכלה היא מחזורית, משום שלכל מספר רציונלי  \ q ולכל מספר ממשי  \ x מתקיים ש- \ x+q הוא רציונלי אם ורק אם  \ x הוא רציונלי, ולפיכך  \,D(x+q)=D(x). מכיוון שכל רציונלי  \ q הוא מחזור של הפונקציה, הרי שאין לפונקציית דיריכלה מחזור מינימלי.
פונקציה קבועה היא מחזורית, וכל מספר מהווה מחזור שלה.
הגל שן מסור  \ f(x)=x-[x] כאשר  \ [x] מייצג את הערך השלם של המספר היא בעלת מחזור של 1.
פונקציה מחזורית ורציפה על הישר היא רציפה במידה שווה.
פיליפ אדז'יץ'

פיליפ אדז'יץ' (במונטנגרית: Филип Аџић; נולד ב-15 בספטמבר 1986) הוא פוליטיקאי מונטנגרי ממפלגת הפעולה הרפורמיסטית מאוחדת. מכהן כשר הפנים וכשר ההגנה בממשלת מונטנגרו.
ביוגרפיה

אדז'יץ' נולד בצטיניה ב-15 בספטמבר 1986. הוא למד תיירות ומלונאות באוניברסיטת מונטנגרו. הוא משמש כסגן ראש מפלגת השמאל הפעולה הרפורמיסטית המאוחדת. החל מ-28 באפריל 2022 הוא משמש כשר הפנים בממשלתו של דריטן אבאזוביץ'. ב-21 באוקטובר של אותה שנה, הוא מונה גם לשר ההגנה.
אדז'יץ' נשוי לאלכסנדרה, ואב לשני ילדים.
פיטר פירס

| --- | --- |

 לידה:  22 ביוני 1910 פרנהאם, הממלכה המאוחדת 
 פטירה:  3 באפריל 1986 (בגיל 75) אלדבורו, הממלכה המאוחדת 
 שם לידה:  Peter Neville Luard Pears 
 מקום קבורה:  St Peter and St Paul's Church, Aldeburgh 
 מוקד פעילות:  הממלכה המאוחדת 
 מקום לימודים:  קיבל קולג', אוקספורד, הקולג' המלכותי למוזיקה 
 סוג קול:  טנור 
 שפה מועדפת:  אנגלית 
 בן או בת זוג:  בנג'מין בריטן (1913–1976) 
 פרסים והוקרה:  מפקד במסדר האימפריה הבריטית  Knight Bachelor 
 פרופיל ב-IMDb
 
פיטר נוויל ליוארד פירס (אנגלית: Sir Peter Neville Luard Pears; ‏22 ביוני 1910, פרנהאם, סאריי, אנגליה - 3 באפריל 1986, אלדבורו, אנגליה) היה זמר טנור אנגלי וחברו לחיים של המלחין בנג'מין בריטן.